
Traethawd beirniadol a dadansoddol sy'n trafod ymchwil 'astudiaeth gwers' mewn perthynas â maes dewisol.
5804 o eiriau

Nod yr ymchwil
Y mater sydd o ddiddordeb i mi yw arsylwi os mae defnydd o dechnoleg yn ystod cyflwyniad gwers yn cael effaith cadarnhaol ar ganolbwyntio ag ymrwymiad disgyblion. Yn fy nosbarth i roedd disgyblion yn amharu yn gyson, yn cynhyrfu ei gilydd ac felly yn cael effaith negyddol ar eu dysgu. Gwelais fod disgyblion yn mwynhau ac yn hyderus i ddefnyddio teclynnau technoleg ar bob adeg, felly, roedd defnyddio technoleg yn ystod cyflwyniad i weld yn syniad da. Yn aml, gwelwyd bod disgyblion dim yn gwneud cysylltiad rhwng gêm a dysgu. Doedd disgyblion dim yn gweld eu bod yn trochi a datblygu sgiliau gan ddefnyddio gemau ar declynnau technoleg. Roeddent yn gweld chwarae gêm fel ffordd o osgoi gweithgareddau. Wrth ystyried y wybodaeth hon, daeth yn amlwg gallai creu a chyflwyno gwers sy’n dal eu diddordeb a’u cymhelli i ddysgu trwy gydol y wers. 

Cyd-destun yr ymchwil
Cafwyd yr astudiaeth ei leoli yn dwy ysgol yn dref Llanelli. Mae ysgol L yn ysgol bentrefol ar gyrion Llanelli, gyda thua 200 o ddisgyblion. Mae 10% o’r disgyblion yn gymwys i dderbyn prydiau ysgol am ddim. Daw tua 23% o ddisgyblion o gartrefi ble siaradir Cymraeg yw brif iaith yr aelwyd. (Estyn, 2015).
 Mae ysgol B wedi’i leoli yn ardal o dref Llanelli, eto, efo tua 200 o ddisgyblion. Mae tua 23.8% o’r disgyblion yn gymwys i dderbyn prydiau ysgol am ddim. Daw tua 10% o ddisgyblion o gartrefi ble Cymraeg yw’r brif iaith yr aelwyd. (Estyn, 2010).
Yn fy nosbarth i mae 23 o ddisgyblion yn gynnwys wyth o ferched â phymtheg o fechgyn, yn ddosbarth fy mhartner roedd ugain o ddisgyblion. Roedd y disgyblion i gyd rhwng yr oedran o bump a chwech. 
Wrth drafod gyda fy mhartner am ein dosbarthiadau a gwersi, daeth yn amlwg bod cyflwyniadau ein gwersi yn aml yn cael ei hamharu arnynt gan ddisgyblion sy heb ymrwymo. Penderfynon y byddwn yn ymchwilio i strategaeth benodol o ddal sylw disgyblion o gychwyn y wers. Ein cwestiwn ymchwil felly, yw ‘Sut allwn ni wella canolbwyntied disgyblion trwy ddefnyddio cyflwyniad rhyngweithiol Technoleg Gwybodaeth a Chyfathrebu mewn ystafell ddosbarth cyfnod sylfaen?’ Ar gyfer fy nosbarth, mae hyn yn golygu: 
· Ceisio annog disgyblion i fod yn awyddus a chyffrous i ddysgu sgil neu wybodaeth newydd. 
· I gynnig atebion i gwestiynau 
· Cymryd rhan yn weithgareddau gwahanol. 
· I beidio amharu yn negyddol ar lif y cyflwyniad.
Wrth wneud yr arsylwad, roedd sylw yn cael ei roi i’r gwahanol feysydd hyn ac yn gwestiynau’r cyfweliad grŵp ffocws. 

Trosolwg byr o lenyddiaeth berthnasol
Wrth ymchwilio ym mhellach i lenyddiaeth berthnasol i wneud efo’r ardal o ymchwil ni gweled bod pwysigrwydd a phwyslais wedi cynyddu ar bwnc Technoleg Gwybodaeth a Chyfathrebu (TGCh). Dwedwyd Estyn (2013) caiff TGCh effaith gadarnhaol ar addysgu a dysgu, gan ei fod yn cymell disgyblion ac ennyn eu diddordeb. Mae’r datganiad hwn yn cefnogi’r ymchwil yma, gan fireinio ein cwestiwn i ymchwilio os byddwn yn darganfod yr un fath o wybodaeth. Mae cwricwlwm newydd Donaldson yn penodi TGCh fel pwnc dylai cael ei chynllunio ar draws y cwricwlwm. Dangosir pwysigrwydd y fframwaith cymhwysedd digidol gan ei fod wedi ei phenodi fel un o dri chyfrifoldeb trawsgwricwlaidd ochr yn ochr efo llythrennedd a rhifedd. Nodwyd gan Llywodraeth Cymru (2016) taw nod y fframwaith yw mireinio a datblygu sgiliau digidol gall cael ei defnyddio yn sefyllfaoedd eang ac i sefyllfaoedd byd gwaith.
Mae ymchwil yn dangos bod byrddau gwyn rhyngweithiol yn gallu hybu brwdfrydedd a chymhelli disgyblion i ddysgu. Darganfuwyd gan Bush et al. (2004) yn yr Unol Daleithiau o America, bod plant yn fwy tebygol o fwynhau a mynychi wersi os oedd bwrdd gwyn rhyngweithiol yn cael ei ddefnyddio. Dangoswyd ymchwil gan Kennewell et al. (2003) cyferbyniad cadarnhaol rhwng gallu disgyblion i gadw’r wybodaeth a defnydd o’r bwrdd gwyn rhyngweithiol. Hefyd, dwedwyd Morgan a Kennewell (2005) bod ‘chwarae’ efo’r potensial am ddysgu ar draws y cwricwlwm, maent yn bleserus ac yn creu cyfle a sefyllfa anfygythiol sy’n gadarnhaol am ddysgu. Nodwyd Beauchamp (2005) bod hunan-barch disgyblion yn cynyddu wrth iddynt gael y cyfle i ddefnyddio bwrdd gwyn rhyngweithiol. I gyd fynd efo gwybodaeth sy’n weledol, mae disgyblion yn fwy parod i ddod allan a defnyddio’r dechnoleg. Nad ydynt yn poeni am geisio ateb cwestiwn neu i ddatrys problem. Yn ôl astudiaeth Bidaki a Mobasheri (2013) gall bwrdd gwyn rhyngweithiol gwella sgiliau addysgeg athrawon, cynyddu lefelau sylw disgyblion ac arbed amser dysgu. Mae Somekh et al. (2007, t. 6) yn cytuno gan ddweud, wrth i athrawon cyfarwyddo efo’r dechnoleg a newid ei harferion addysgu i wneud y gorau o’r adnoddau, maent yn arwain at lefelau uwch o gymwysterau gan ddisgyblion o’r ddwy ryw a galluoedd gwahanol. Mae’n amlwg bod yr awduron yn gweld effeithiau cadarnhaol o ddefnyddio technoleg o ran bwrdd gwyn rhyngweithiol yn y dosbarth.
Wrth ystyried y defnydd o dechnoleg yn y dosbarth, mae’n amlwg gall problemau technoleg codi. Gwelwyd yn y gwahanol efrydiau, yn enwedig yn Somekh et al. (2007) bod y byrddau gwyn rhyngweithiol yn cael effaith cadarnhaol ar ddysgu disgyblion wrth gael ei defnyddio i addysgu gwahanol bynciau. Darganfuwyd bod gwelliant yn gyfnod allweddol dau yn bynciau: Mathemateg, Gwyddoniaeth a Saesneg. Ond, ni welwyd yr un safon o welliant yn ysgrifennu. Felly gwelwyd bod byrddau gwyn rhyngweithiol yn ddefnyddiol oni bai bod yr athro/athrawes wedi ei chynllunio i’w defnyddio ac yn cysylltu efo’r disgyblion. Ond, ar y llaw arall dangoswyd astudiaeth Somekh et al. (2007, t. 43) bod dysgu ac addysgu yn cael ei haflonyddu wrth i fwrdd gwyn rhyngweithio neu liniaduron torri ac felly yn arwain at effeithiau negyddol ar ddysgu. Felly, mae’n orfodol i athrawon sicrhau bod cynllun wrth gefn ganddynt, i sicrhau bod amcan y wers a’r meini prawf llwyddiant yn cael ei gyrraedd yn ystod y wers.
Yn ystod profiad addysgu, gwelwyd bod llawer o ddisgyblion yn manteisio ar y cyfle i ddefnyddio technoleg o fewn amser gwers. Roedd disgyblion yn gyson yn gofyn i ddefnyddio technoleg ac felly wrth ystyried pwysigrwydd ‘llais y disgybl’ roedd rhaid gwneud y fwyaf o’r cyfle i gynllunio cyfleoedd sydd o les i ddysgu'r disgyblion. Gwelir bod llais y disgybl yn rhan bwysig o gwricwlwm newydd Donaldson – Dyfodol Llwyddiannus. Yn ôl adroddiad Estyn (2016) am gyfranogiad disgyblion, gwelwyd taw un o’r prif ganfyddiadau oedd: manteision o ran ymddygiad ac ymgysylltiad gwell gan ddisgyblion ac felly gwelliannau mewn dysgu. Ynglŷn ag ein hymchwil, gwelwyd dylai bod cydberthynas rhwng defnyddio technoleg yn gyflwyniad a gwelliant yn canolbwyntio disgyblion.
Ardal arall sydd ynghlwm efo ein hymchwil yw ymrwymiad y disgyblion, dywedir gan Fredricks et al. (2004) bod tri gwahanol fath o ymrwymiad sef: ymrwymiad ymddygiadol, ymrwymiad emosiynol ac ymrwymiad gwybyddol sy’n cynnwys: ymglymiad i weithgareddau, ymateb i athrawon, pharodrwydd i wneud gwaith a pharodrwydd i roi’r ymdrech tuag at amgyffred syniadau cymhleth a meistroli sgiliau anodd. Wrth sicrhau ymrwymiad emosiynol ac ymddygiadol gall arwain tuag at ddisgyblion yn ymrwymo yn wybyddol. Gan ddefnyddio TGCh yn y cyflwyniad byddwn yn ceisio taro ar y tair ardal yma ac felly yn cael effaith cadarnhaol ar ddysgu ac addysgu yn y dosbarth. Dwedwyd hyn gan fod Manny-Ikan et al. (2011) yn dweud bod disgyblion yn nodi bod bwrdd Gwyn Rhyngweithiol yn cynyddu cymhelliad i ddysgu, codi lefelau o ganolbwyntio, gwella ymddygiad a gwella dysgu oherwydd maent yn hwyl ac arloesol.

Esboniad o’ch cynllun astudiaeth gwers
Roeddwn yn ymchwilio i weld os mae cyflwyno gwybodaeth gan ddefnyddio gêm TGCh rhyngweithiol yn cadarnhau bod gallu'r disgyblion i ddeall a dysgu gwybodaeth yn cael ei heffeithio yn gadarnhaol. Y dulliau o gasglu data a defnyddir yw arsylwad dosbarth cyfan efo nodiadau a thrafodaeth grŵp ffocws. Defnyddiwn pwyntpwer, ar feddalwedd ACTIVstudio o gwmni Promethean, i gyflwyno’r wers gan nodi amcan y wers a’r meini prawf llwyddiant. Yna, yn egluro eilrifau ac odrifau a symud ymlaen i brofi a sicrhau dealltwriaeth. Gwnaethom hynny trwy ddefnyddio gêm ryngweithiol, o wefan (wordwall.co.uk) gwelir ciplun o’r gêm yn (atodiad 1). Roeddwn yn ymchwilio am unrhyw effaith ar allu i ganolbwyntio ac ymglymiad yn ystod y cyflwyniad. Byddwn yn cymharu cyflwyniad gêm TGCh efo diweddglo traddodiadol o gwestiynu am y wybodaeth i weld os mae gwahaniaeth clir rhwng ymrwymiad a chanolbwyntio. Roedd y gêm wedi ei pharatoi am ddisgyblion Cyfnod Sylfaen i hedfan awyren i mewn i gymylau efo eilrifau neu odrifau gwahanol dibynnu ar y cwestiwn. Yna, roeddwn yn arsylwi ar frwdfrydedd y disgyblion i ateb cwestiynau, felly, yn codi llaw i ateb cwestiynau. Hefyd, roeddwn yn arsylwi nifer o weithiau roedd disgyblion yn amharu ar y wers trwy ddiffyg canolbwyntied ac ar nifer o weithiau roedd rhaid i'r athro/athrawes ymdawelu'r disgyblion i gymharu rhwng cyflwyniad a diweddglo’r wers. Roeddwn felly, gallu cysylltu’r data i ‘Leuven Involvement Scale’ gwelir y raddfa yn (atodiad 2) sef nodwyd gan Laevers (2011) yw ffordd o roi sgôr i ddisgyblion am ymglymiad a lles. Casglwn y data yma ar ffurf cyfrifiad amlder nodwyd Chesterfield (2018) ei bod yn ffurf o gyfri nifer o weithiau mae achlysur penodol i’r ymchwil yn digwydd. Wrth gasglu’r data yn y modd a sonnir roeddwn yn casglu data meintiol gallwn eu dadansoddi yn haws wrth gofnodi efo siart cyfrif. Wrth arsylwi cyflwyniad y wers, roeddwn yn nodi sylwadau o bwysigrwydd neu oedd wedi sefyll allan i ni fel arsylwyr ar gefn y daflen recordio data yn adran ‘sylwadau cyffredinol’ a gwelir yn (atodiad 3) a chafwyd ei chynllunio gennym. Roeddwn wedi creu’r adran yma wrth baratoi am y wers i ysgrifennu ynddynt. Wrth nodi sylwadau dilynwyd ffurf ‘The Salience Hierarchy’ amlygwyd gan Wolfinger (2002) bod arsylwr yn nodi’r digwyddiadau mwyaf nodedig, diddorol neu drawiadol. Nodwyd yr awdur hefyd bod beth maent yn gweld yn ystod yr arsylwad sy’n nodedig yn oddrychol ac yn dibynnu ar gyd-destun yr ymchwiliad. Felly, roedd rhaid sicrhau bod ni fel tîm ymchwilio yn cytuno ar ddigwyddiadau nodedig ac yn gallu tynnu sylw at ddigwyddiad diddorol. Roedd y data yn glir a gall gwahaniaethau ei phenodi yn uniongyrchol. Penderfynwyd wrth arsylwi bydd yr arsylwr yn arsylwi o ‘bwynt arsylwad’ sef dywed gan Chesterfield (2018) yw ardal o’r dosbarth ble mae’r disgyblion a’r gwrthrych dysgu yn weledol. Dwedwyd hefyd bod dim llawer o gyswllt efo disgyblion. Gwelwn fanteision gan ddefnyddio’r ffurf hyn o arsylwi gan ei fod wedi ein galluogi i nodi yn hawdd niferoedd oedd yn ymglymu neu yn amharu. Gan sicrhau nad oedd cyswllt efo disgyblion roedd yn sicrhau nad oeddwn yn colli gwybodaeth bwysig wrth drafod neu sgwrsio efo disgybl yn y dosbarth. Yn olaf, roeddwn wedi paratoi am gynnal grŵp ffocws i ofyn cwestiynau gwahanol i ddisgyblion penodedig. Yma, roeddwn yn casglu data ansoddol. Defnyddiwyd cyfweliad grŵp ffocws lled-strwythuredig gan fod y gallu gennym i addasu cwestiynau ac ehangu ar gwestiynau a gwybodaeth os bydd angen. Ysgrifennir Corbetta (2003) bod cyfle yn gyfweliad lled-strwythuredig i drefnu sut mae pynciau gwahanol yn cael ei delio efo, geirio cwestiynau yn ffordd addas, rhoi esboniad os mas anrhefn, annog eglurhad bellach a gofyn cwestiynau ychwanegol hyd yn oed os nad ydynt wedi ei nodi yn flaenorol. Dewiswyd chwech o ddisgyblion rhwng yr oedran o bump a chwech i fod yn rhan o’r grŵp ffocws. Dewison ddisgyblion o wahanol grwpiau gallu o fewn y dosbarth i ymchwilio os oedd yr astudiaeth yn effeithio ar aelodau grwpiau gallu yn wahanol. Yn y grwpiau ffocws roedd pedair merch a dau fachgen Roedd hwn yn sicrhau ein bod yn casglu data sy’n cynrychioli’r ddau grŵp rhyw. Roedd rhaid dadansoddi’r atebion i ddod i gasgliad o beth sy’n ennyn diddordeb disgyblion neu yn gwneud iddynt golli diddordeb ac yn arwain iddynt gilio o’r wers a datgysylltu o wybodaeth ac athrawon. Gan ddefnyddio ymchwil ansoddol a meintiol, dwedwyd Wisdom (2012) ein bod wedi cyflawni ymchwil dull cymysg. Gwelir hwn fel ffactor cadarnhaol gan mae Zhang a Cresswell (2013) yn nodi gan gymysgu’r ddau ddull gallwch ddarparu ateb mwy trylwyr i gymharu â defnyddio un dull. Dewiswyd y grŵp ffocws fel sampl oherwydd gallwn gasglu digon o ddata o’r disgyblion, heb gymryd gormod o amser i’w cwblhau. Efo tri o gyfranogwyr gallwn gasglu digonedd o ddata a sicrhau ein bod yn nodi atebion yn gywir i sicrhau data dilys a dibynadwy. Wrth nodi atebion roeddwn yn ceisio osgoi tueddu gan nodi atebion y cyfranogwyr. Yn y ddwy ysgol roedd disgyblion o alluoedd gwahanol wedi ei ddewis i ateb cwestiynau gwahanol i sicrhau gwahanol safbwyntiau. Gall hyn bod o fudd wrth ystyried beth sy’n addas am wahanol alluoedd o fewn dosbarth. Yn y drafodaeth grŵp roeddwn yn holi am ei farn dros y defnydd o TGCh, i gymharu efo adnoddau mathemateg draddodiadol sydd dim yn defnyddio TGCh. Roedd rhaid ystyried a chynllunio gwahanol fathau o gwestiynau. Gwelir y cwestiynau a gofynnwyd yn (atodiad 4). Esbonnir Hoyle et al. (2002) bod cwestiynau rhaid cymell y cyfranogwyr i ateb ac esbonio ei safbwyntiau yn glir a yn fanwl gan osgoi unrhyw dueddiad. Gan ddefnyddio cwestiynau agored a chaeedig gallwn ganfod beth mae disgyblion wedi’i ddeall, sicrhau bod disgyblion llai hyderus yn ateb a rhoi’r cyfle i ddisgyblion trafod syniadau a ffyrdd o wella gwers. Felly, ceir darlun mwy cyflawn o’r data ac yn symlu’r broses o ddadansoddi’r data nes ymlaen yn yr ymchwil. 
Fel pâr cynlluniwn a pharatown brif weithgaredd i gyd-fynd efo amcan y wers. Gan fod y wers yn ystod wythnos olaf y tymor cyn gwyliau’r Pasg penderfynon gysylltu’r gweithgaredd efo’r adeg o flwyddyn. Paratowyd gweithgaredd didoli eilrifau ac odrifau i’r grwpiau cywir. Defnyddiwyd lluniau o wyau Pasg efo rhifau gwahanol arnynt a ddwy fasged efo teitlau odrifau ac eilrifau arnynt i gasglu’r wyau. Cymerodd y cyfranogwyr tro i benderfynu ba grŵp roedd y rhif yn berchen a sicrhau ei fod yn gywir wrth drafod efo gweddill y grŵp.
Wrth adfyfyrio ar y wers, roedd rhaid ymchwilio a phenderfynu ar ba fodel i’w defnyddio i ddod i ganlyniad a dadansoddi digwyddiadau a digwyddodd yn ystod y wers. Penderfynon fel pâr i ddefnyddio model beirniadu wedi adfyfyrio (BWA) a defnyddiwyd yn ystod profiad addysgu proffesiynol. Gan ddefnyddio’r model hyn rydym yn canolbwyntio ar: ein teimladau, agweddau rydym yn cofio aeth yn dda ac yn wael, gwerthuso a dadansoddi’r wers ac yn olaf casgliadau a chamau gweithredu. 

Ystyriaeth Moesegol
Gan fod yr ymchwil yn cael ei gynnal ar ddau safle gwahanol o fewn ysgol, roedd rhaid ystyried ffactorau moesegol o ran y cyfranogwyr, rhieni’r cyfranogwyr, ymchwilwyr a staff yr ysgol. Yn gyntaf, rhaid llanw ffurflen foesegol roedd yn cael ei chyflwyno i’r pwyllgor moeseg. Yn ystod cyflawni’r ffurflen roedd dogfennu British Education Research Association (2011) am ganllawiau moesegol am ymchwil addysgol a UWTSD research (2017) am foeseg a chod gonestrwydd am ymddygiad ac ymarfer proffesiynol yn ddefnyddiol gan baratoi am yr ymchwil. Roedd rhaid ystyried gwahanol feysydd i sicrhau diogelwch, caniatâd a data dilys. Gan baratoi a dosbarthu llythyr caniatâd i rieni neu warchodwyr roeddwn yn esbonio’r ymchwil a’r proses ac wedi sicrhau yr oeddwn yn derbyn caniatâd gan y rhieni/gwarchodwyr i’w plentyn cymryd rhan yn yr ymchwil. Roeddwn hefyd wedi creu taflen cydsyniad am gyfranogwyr ifanc sy’n addas iddynt, gan ddefnyddio wynebau hapus neu drist i ddangos os maent yn rhoi caniatâd i gymryd rhan yn yr ymchwil. Fel pâr, penderfynon fod rhaid cyflwyno’r wers ac esbonio ein hymchwil mewn ffordd berthnasol i oedran a dealltwriaeth y disgyblion. Roeddwn am sicrhau bod y disgyblion yn deall ac felly dim yn pryderu. I sicrhau hyn roeddwn hefyd yn sicrhau bod disgyblion yn gwybod bod y dewis ganddynt i dynnu allan o’r astudiaeth ar unrhyw bryd heb ganlyniad negyddol.
Ar ôl cwblhau’r ymchwil, roedd rhaid sicrhau bod y data yn cael ei storio yn lleoliad diogel i sicrhau nad yw unrhyw un sy dim a hawl i’w weld yn gallu cael mynediad iddynt. Efo’r daflennu recordio data eto, rhaid sicrhau ei fod yn cael ei chadw yn lleoliad diogel a chyfrinachol. 
Yn ystod yr ymchwil roeddwn wedi sicrhau nad oeddwn yn cofnodi enwau’r ysgolion neu enwau’r cyfrannwr i sicrhau cyfrinachedd ac i gadw i reolau’r brifysgol a BERA am astudiaethau.

Astudiaeth Gwers a dadansoddiad
Gan ddefnyddio strwythur y BWA yn gyntaf byddaf yn ystyried fy nheimladau ynghylch y wers. Roeddwn yn teimlo yn gadarnhaol ac yn awyddus wrth baratoi am ein hastudiaeth oherwydd roedd ein dewis o gwestiwn a’r defnydd o dechnoleg wedi dal a chymhelli fy niddordeb am yr astudiaeth. 
Yn ystod y wers, roeddwn yn teimlo bod y disgyblion yn ymglymu yn y cyflwyniad, roedd y gêm wedi eu cymhelli i ddysgu a chymryd rhan yn y gweithgaredd. Gwelwyd cydberthyniad cadarnhaol rhwng y defnydd o dechnoleg ac ymddygiad disgyblion i gymharu efo diweddglo ble gofynnwyd cwestiynau a defnyddio gwrthrychau traddodiadol. Yn ystod cyflwyniad y wers gyntaf arsylwyd yr arsylwr:
‘Disgyblion yn ymdaweli yn gyflym efo ystumiau gwahanol a sbardun o gyfle i ddefnyddio technoleg’
Nodwyd yr arsylwr yn ystod cyflwyniad yr ail wers: 
‘Bod y disgyblion wedi cynhyrfi ar ôl amser chwarae wrth gasglu ar y carped i gychwyn y wers’. Disgyblion yn dawel iawn pan ddangosodd Mr. P y cyflwyniad rhyngweithiol a sôn am y gêm’.
I gymharu efo arsylwadau gan yr arsylwyr o ddiweddglo’r wers:
‘Plant yn fwy cynhyrfus ar y carped’
‘Dim llawer o ganolbwyntied gan y plant’
‘Plant yn creu fwy o sŵn ar y carped ac yn amharu’n fwy ar y dasg’.
Mae’r arsylwadau yma yn cyd-fynd efo’r data a gasglwyd yn ystod y gwersi. Bod y disgyblion wedi mwynhau ac yn fwy awyddus yn ystod y cyflwyniad i gymharu efo’r diweddglo.
Wrth arsylwi ar y wers yn y lleoliad cyntaf nodwyd bod y disgyblion wedi ceisio cynnig atebion trwy godi llaw 29 o weithiau yn ystod y cyflwyniad i gymharu ag wyth o weithiau yn ystod y diweddglo. Cynigodd pob un o’r disgyblion (20) ateb yn ystod y cyflwyniad, gydag un disgybl yn cynnig ateb pedwar o weithiau. Yn yr ail wers yn yr ail safle nodwyd bod disgyblion wedi codi llaw i gynnig ateb 31 o weithiau yn ystod y cyflwyniad i gymharu â saith o weithiau yn y diweddglo. Cynigodd pob disgybl (19) ateb yn ystod y wers, gydag un ohonynt yn cynnig ateb pump o weithiau. Mae’r data yma yn dangos ei fod yn fwy parod i ymrwymo yn ystod cyflwyniad rhyngweithiol sydd yn gynnwys gêm. Dwedwyd chwech allan o chwech o’r cyfranogwyr eu bod gwell ganddynt gymryd rhan mewn cyflwyniad ble mae gêm ryngweithiol i gymharu efo cyflwyniad traddodiadol o gyflwyno gwybodaeth a chwestiynu disgyblion. Dwedwyd un o’r cyfranogwyr ei bod:
‘yn hoffi chwarae gêm’
A chyfranogwr arall yn nodi bod:
‘pawb eisiau chwarae gêm’
Gwelwyd bod y defnydd o gêm yn cael effaith cadarnhaol ar ddisgyblion o gychwyn y wers.
Roedd yn glir i weld roedd y defnydd o’r gêm wedi cael effaith cadarnhaol ar y disgyblion y dosbarth cyfan gan wrth gyfweld efo’r grŵp ffocws, roedd gweddill disgyblion y dosbarth wedi mynd ati i ddefnyddio’r gêm ar y bwrdd gwyn rhyngweithiol yn annibynnol ac i weld yn mwynhau’r cyfle a phrofiad. I gefnogi’r hyn a dwedwyd gennyf, roedd yr athrawes dosbarth hefyd wedi holi am y wefan a gwahanol esiamplau o weithgareddau sydd ar gael ar y wefan, sy’n siŵr o ddangos maent hefyd wedi sylwi ar yr effeithiau cadarnhaol ar y disgyblion ac ar safon y wers. Roedd yn amlwg hefyd bod y disgyblion yn hyderus wrth ddefnyddio TGCh ac yn dangos ei fod yn medru defnyddio TGCh a theclynnau gwahanol yn gywir sy’n ynghlwm efo’r Fframwaith Cymhwysedd Digidol. 
Wrth arsylwi ar ddisgyblion y dosbarth, gwelwyd effaith cadarnhaol ar ddisgyblion llai galluog ac efo problemau ymddygiad. Roeddent yn awyddus i gymryd rhan a chael tro, gallai’r gêm cael ei defnyddio fel sbardun i sicrhau ymddygiad da a chymhelliad i gymryd rhan mewn gweithgareddau gwahanol. Hefyd yn rhoi’r cyfle iddynt ddefnyddio gwrthrychau sy’n atynnu ei diddordeb, sy’n sicr o fod o fudd i’r disgyblion. Nodwyd yn ystod yr arsylwad bod disgyblion wedi amharu ar y wers yn Ysgol Ll, dwywaith i gymharu ag wyth o weithiau yn ystod y diweddglo. Yn Ysgol B, dangoswyd y data bod y disgyblion wedi amharu ar y cyflwyniad pump o weithiau a’r diweddglo naw o weithiau. Mae cynnydd yn ddisgyblion yn amharu yn y ddwy ysgol, cynnydd bach, o chwech a phedwar o weithiau. Felly, gwelwyd bod y gêm defnyddiwyd yn ystod y cyflwyniad wedi cael effaith cadarnhaol ar eu hymddygiad. Ond, rydym yn ymwybodol taw dim dim ond y gêm sy’n dylanwadu ar eu hymddygiad yn ystod y gwersi. Gall niferoedd o ffactorau wedi eu dylanwadu ar y dydd penodol ni. I gyfateb efo beth a ddarganfynwyd gan y data blaenorol o ddisgyblion yn amharu ar y wers, casglwyd data am nifer o weithiau roedd rhaid i ni fel athrawon ymdawelu’r disgyblion a sicrhau canolbwyntied. Yn Ysgol Ll, roedd rhaid i’r athrawes ymdawelu'r disgyblion tair o weithiau yn y cyflwyniad ac wyth o weithiau yn y diweddglo. Gwelwyd bod y disgyblion wedi amharu ar y cyflwyniad dwy o weithiau ac yr athrawes wedi ymdawelu'r disgyblion tair o weithiau. Oherwydd aflonyddwch tu allan i’r dosbarth yn amharu a chynhyrfi ddisgyblion y dosbarth, roedd rhaid i’r athrawes ymdawelu’r dosbarth. Mae hyn yn dangos bod digwyddiadau tu hwnt i’r dosbarth effeithio ar ymddygiad a canolbwyntied y disgyblion. Yn ysgol B, roedd rhaid i’r athro ymdawelu’r disgyblion pedair o weithiau yn ystod y cyflwyniad ac un ar ddeg o weithiau yn ystod y diweddglo. Roedd rhaid i’r athro ymdawelu’r disgyblion saith o weithiau yn fwy yn y diweddglo na’r cyflwyniad. Mae’r data yma yn dangos bod disgyblion wedi cynhyrfi yn fwy yn ystod y diweddglo yn y ddau safle i gymharu efo’r cyflwyniad. Gall hyn fod o ganlyniad i nifer o resymau fel disgyblion yn cael amser chwarae/cinio neu amser llaeth ar ôl i’r wers gorffen. Gall hefyd, diweddglo sy’n diflasu disgyblion heb sbardun sy’n cyffroi’r disgyblion ac yn dal eu diddordeb.
Cyflawnwyd amcan y wers gan y disgyblion yn y ddwy wers, roeddent wedi arddangos ei fod yn deall ac yn dangos ei fod yn adnabod eilrifau ac odrifau. Gan gwestiynu disgyblion yn ystod y grŵp ffocws am beth yw eilrifau ac odrifau roeddent yn nodi atebion cywir ac yn esbonio ei hatebion gan nodi ‘efo ffrind’ neu ‘heb ffrind’.
Plentyn A – ‘3, 1 ar y top dim yn cael ffrind’.
Plentyn E – ’10, pawb yn cael ffrind’.
Yn y grŵp ffocws gwelwyd atebion tebyg o’r cyfranogwyr o’r ddwy ysgol.
Dangoswyd ei hatebion ei fod yn gallu penodi rhifau gwahanol i grŵp eilrifau neu odrifau. Ond, ar y llaw arall, maent yn dibynnu ar adnoddau sydd o gymorth i ddisgyblion yn rhifedd fel Numicon i wneud synnwyr ac esbonio atebion. Mae hyn yn dangos bod gêm yn gallu cael effeithiau cadarnhaol ar ddisgyblion ond, mae’r defnydd o adnoddau yn cryfhau ei dealltwriaeth o wybodaeth.
Wrth adlewyrchu ar y wers efo’r cyfranogwyr yn y grŵp ffocws roeddwn am ddarganfod beth oedd wedi sefyll allan a beth oedd y cyfranogwyr yn cofio am y wers. Felly, fel pâr gofynnom gwestiynau iddynt ynglŷn â beth ddigwyddodd ar ddechrau’r wers a diwedd y wers. Yna, gofyn am beth oedd hoff ran o’r wers iddyn nhw. Yn ôl yr atebion derbyniwyd, dadansoddwn fod yr ‘gêm awyren’ yn gofiadwy iddynt o’r cyflwyniad a bod disgyblion yn cael trafferth cofio beth ddigwyddodd yn ddiweddglo’r wers gan fod pump ohonynt wedi ateb eu bod wedi mynd i ‘ôl pethau’ am ‘amser cinio’ neu ‘amser chwarae’. Atebwyd y cyfranogwr arall ‘dim yn cofio’. Eto, mae llawer o ddyfaliad am resymu'r atebion yma. Gall y disgyblion wedi dechrau blino, diflasu efo’r wers, barod am ginio/chwarae. Ond, mae’n sicr bod gwahaniaeth clir rhwng agwedd y disgyblion wrth gymharu’r atebion a roddwyd am bethau oeddent yn cofio am y cyflwyniad a diweddglo. 
Roeddwn hefyd am farn y cyfranogwyr am eu hoff ran o’r wers astudiaeth. Trwy ofyn y cwestiwn hwn, roeddwn am ymchwilio ym mhellach i effaith gweithgareddau’r wers ar y disgyblion. Roeddwn am weld pa ran o’r wers oedd wedi creu’r argraff fwyaf ar y disgyblion. Gwelwyd bod eu hoff ran o’r wers yn cael effaith cadarnhaol ar eu dysgu.   Atebwyd pedwar allan o’r chwech taw eu hoff ran oedd y ‘gêm awyren’ yn gyflwyniad y wers. Atebwyd y ddau arall taw eu hoff ran o’r wers oedd prif weithgaredd y wers sef didoli’r wyau Pasg. Ni chynlluniwyd gweithgareddau am y disgyblion i wneud gwaith ar bapur, roedd y gweithgareddau yn ymarferol, sef agwedd arall gallai wedi cymhelli’r disgyblion i ymrwymo.
Y cwestiwn olaf gofynnwyd, oedd gofyn am adborth o’r disgyblion am sut i wella’r wers. Defnyddiwn y cwestiwn yma i gael cipolwg o beth byddent yn mwynhau gwneud yn ystod eu gwers ddelfrydol. Atebodd pedwar allan o’r chwech y byddent yn gwella’r wers gan gynllunio gweithgareddau tu allan i’r dosbarth ar fuarth chwarae'r ysgol. Mae hyn yn dangos gall defnyddio buarth chwarae'r ysgol neu leoliad gwahanol du fas yr ysgol cael effaith cadarnhaol ar gymhelliad y disgyblion i ddysgu. Byddent yn mwynhau a gwerthfawrogi’r cyfle i weithio tu allan. Atebwyd cyfranogwr arall byddent yn mwynhau gêm wahanol yn ystod y cyflwyniad. Gall gwahanol fathau o gemau apelio i wahanol ddisgyblion yn enwedig gan ddefnyddio cymeriadau sydd o ddiddordeb iddynt. Yr ateb olaf derbyniwyd oedd, byddai’r cyfranogwr angen tasg wahanol yn lle didoli'r wyau Pasg. Eto wrth wneud gweithgareddau gan ddefnyddio gwrthrychau sydd o ddiddordeb i’r disgyblion, gobeithio byddai’n mwynhau’r cyfle a gobeithio yn eu gwneud yn hyderus i gyflawna’r dasg. 
Gan ddadansoddi lles ac ymglymiad y disgyblion i benodi lefel sbesiffig iddynt gan ddefnyddio graddfa Leuven. Daethom i gasgliad bod ar gyfartaledd roedd y disgyblion yn gallu cael ei grwpio yn lefel pedwar (uchel) ar y raddfa yn ystod y cyflwyniad a’r dasg ffocws i gymharu â lefel tri yn y diweddglo. Trafodwyd fel tîm astudiaeth bod rhan fwyaf o’r disgyblion yn ymddangos ei fod wedi ymglymu ac nad oeddent yn cael eu gwrthdynnu yn hawdd yn y cyflwyniad a thasg ffocws. Yn y diweddglo, gwelwyd nad oedd llawer o gymhelliant neu canolbwyntied ganddynt felly yn gallu cael eu gosod yn lefel tri sef y grŵp canolig. Casglwyd y data yma gan arsylwi’r disgyblion yn y dosbarth a phenderfynu ar rif i benodi lefel. Mae graddfa Leuven yn ein galluogi i lefelu'r disgyblion ac i ddod i benderfyniad am faint maent yn ymglymu yn y wers. O ddata'r raddfa gallwn weld gwahaniaeth clir rhwng lefelau lles ac ymglymiad y disgyblion. Maent yn uwch yn y cyflwyniad a thasg ffocws i gymharu efo’r diweddglo, sy’n cyfateb efo gweddill y data a gasglwyd.
Felly o ganlyniad, wrth ddadansoddi’r data a chasglwyd, darganfynwyd bod gêm ryngweithiol yn ystod y cyflwyniad yn effeithio yn gadarnhaol ar ganolbwyntied ddisgyblion o alluoedd gwahanol gan ei fod yn cyfrannu yn aml yn y cyflwyniad. Gwelwyd hefyd effeithiau cadarnhaol ar ymddygiad disgyblion gan nad oedd angen i’r athrawon ymdawelu disgyblion cymaint yn y cyflwyniad ac nad oedd disgyblion yn amharu mor gyson i gymharu efo’r diweddglo.

Trafodaeth ar ganfyddiadau ymchwil mewn perthynas â llenyddiaeth ac ymchwil cysylltiedig
Darganfodais bod cyflwyniad sy’n dal diddordeb a chymhelli ddisgyblion gan ddefnyddio gêm ryngweithiol neu offer gwahanol sy’n ymrwymo’r disgyblion o gychwyn y wers yn fuddiol wrth ystyried addysgu a dysgu. Gwelwyd bod disgyblion yn mwynhau defnyddio TGCh ac yn datblygu ac ymarfer sgiliau o ar draws y cwricwlwm wrth ei ddefnyddio. Arsylwais fod gallu sgiliau'r disgyblion yn bwnc TGCh yn weddol gryf am eu hoedran. Wrth drafod technoleg a dyfeisiau gwahanol nodwyd bod disgyblion yn defnyddio teclynnau technoleg wahanol yn aml yn y cartref. Mae’r genhedlaeth ifanc wedi cael ei chodi yn gymdeithas ble mae technoleg yn hanfodol am fywyd pob dydd. Soniwyd Aubrey a Dahl (2008) bod plant yn cael eu magu yn amgylchedd digidol maent yn gweithio’n agos gydag o oedran ifanc. Hefyd, dwedwyd bod plant yn hyderus gyda thechnoleg newydd ac yn barod i archwilio dyfeisiau newydd nad ydynt yn gyfarwydd efo. Cytunwyd Plowman et al (2010) gan ddweud bod erbyn i ddisgyblion dechrau ysgol bod rhan fwyaf o’r disgyblion wedi cael profiad o ddefnyddio gwahanol declynnau technoleg yn y cartref. Yn yr ymchwil yma, gwelwyd bod rhieni wedi arsylwi bod eu plant wedi dysgu ac yn defnyddio terminoleg dechnolegol wrth ddefnyddio teclynnau gwahanol. Hefyd, maent wedi dysgu'r sgiliau sylfaenol fel dechrau a diffodd teclyn. 
Hefyd, o ganlyniad i ein hastudiaeth roeddwn wedi darganfod bod defnydd o gêm ryngweithiol yn cynyddu canolbwyntied disgyblion a chael effaith cadarnhaol ar eu hymddygiad. Dwedwyd Highfield a Mulligan (2008) dangoswyd eu hastudiaeth bod defnydd hyderus o raglen cyfrifiadur a’r natur cymhellol’r rhaglen yn cyfrannu tuag at ganolbwyntied cyson. Nodwyd bod technoleg sy’n amlygu disgyblion i wybodaeth a thechnegau mathemategol yn ifanc efo’r potensial i symud dysgu’r disgyblion ymlaen a chael effaith cadarnhaol ar addysgu mathemategol. Hefyd, wrth arsylwi ar y disgyblion yn defnyddio’r offer technoleg gwelwyd bod y disgyblion yn ceisio cynnal trafodaeth a sgwrs wrth eu defnyddio a ni welwyd un ohonynt yn defnyddio’r dechnoleg yn unigol. Mae hyn hefyd yn wir am ein hastudiaeth ni gan ein bod wedi arsylwi disgyblion y dosbarth yn defnyddio’r gêm dra ein bod yn cynnal trafodaeth efo ein grŵp ffocws. Gwelwyd bod y disgyblion wedi eu cynhyrfu gan y gêm ac yn trafod atebion ac yn rhoi cymorth i’w cyd-ddisgyblion. Mae’r digwyddiad hwn yn amlygu datblygiad yn sgiliau gwahanol o’r fframwaith llythrennedd a’r llafaredd ar draws y cwricwlwm gan Llywodraeth Cymru (2014). Yn elfen, Datblygu a chyflwyno gwybodaeth a syniadau ac agwedd – Cydweithio a thrafod gwelir yn Flwyddyn 1, un sgil yw i - gymryd rhan mewn gweithgareddau efo eraill a siarad am yr hun y maent yn ei gwneud. Dyma un sgil sy’n cael ei hymarfer a datblygu gan ddefnyddio’r gêm ryngweithiol.

Casgliad
Roedd y dull o gasglu data yn ddefnyddiol i ddod i gasgliad am ein hymchwil. Casglwyd y dull, data defnyddiol i ni ddod i gasgliad am yr astudiaeth. Gwelwn ddyfaliadau yn sefyllfaoedd gwahanol ble nad oedd yr astudiaeth wedi gallu cael ei ddefnyddio i ddarganfod atebion i gwestiynau pellach fel gwahanol ffactorau oedd yn achosi diflasu yn ddiweddglo gwers. Roedd y defnydd o arsylwad a chwestiynu yn ystod y grŵp ffocws, efo disgyblion o alluoedd gwahanol, wedi ein galluogi i gasglu data defnyddiol, dilys a dibynadwy. Wrth ystyried y gwendidau'r dull o arsylwi, mae risg o golli digwyddiad pwysig wrth nodi sylwad am ddigwyddiad blaenorol neu wneud dadansoddiad anghywir o ddigwyddiad penodol. Gall defnydd o gamerâu sicrhau nad yw hyn yn digwydd, ond, bydd defnydd o gamerâu yn peri gofidion moesegol. I ganiatáu defnydd o gamerâu bydd angen cael caniatâd o’r ysgol, athrawes dosbarth a rhieni/gwarcheidwad y disgyblion. Hefyd caniatâd o’r bwrdd moesegol y brifysgol. Roedd risg o ddim cael caniatâd gan y grwpiau gwahanol, felly, cymerwyd y penderfyniad i gynnal arsylwad gweledol gennym ni fel archwilwyr heb offer penodol.
Cyfyngiad o’r ymchwil oedd ni wnaethom gasglu data yn ddigon o safleoedd gwahanol. Doedd dim cyfle i gasglu data ar fwy nag un adeg oherwydd cyfyngiad amser. Oherwydd hyn, nad oeddwn yn sicr bod ymddygiad y disgyblion yn wir. Gall ymddygiad disgyblion fod yn wahanol ar ddyddiau gwahanol. Hefyd, gall disgyblion ymddwyn yn wahanol efo person dieithr yn y dosbarth. Roedd gwahaniaethau rhyngom ni fel athrawon hyfforddai yn gallu cael effaith ar y data casglwyd. Roedd ein dewis o bryd i ymdawelu disgyblion yn wahanol. Felly, ar brydiau nad oedd y data a chasglwyd o’r ddwy wers yn cyfateb. Gallwn wedi cynllunio a pharatoi tasg ffocws oedd hefyd yn defnyddio technoleg a theclynnau technoleg i ymchwilio os oedd unrhyw newid yn ymddygiad neu ganolbwyntio'r cyfranogwyr grŵp ffocws. Gall hyn wedi ychwanegu i ein hastudiaeth a darparu data oedd yn cefnogi ein casgliadau.
Mae’r astudiaeth yma wedi peri ac amlygu cwestiynau newydd ar ôl dadansoddi a dod i gasgliad am y data casglwyd. Gall astudiaethau newydd ymchwilio i weld os mae effaith mwy ar fechgyn neu ferched neu pam mae gemau technoleg yn cael effaith cadarnhaol ar ganolbwyntied blant? 
Fel pâr gweithiom yn effeithiol wrth fod o gymorth i’n gilydd a chynllunio astudiaeth a gwers oedd yn hwyl i addysgu a hwyl i’r disgyblion. Roeddwn wedi llwyddo i arsylwi a chasglu data yn llwyddiannus a chyfweld efo disgyblion y grŵp ffocws. Roeddwn yn trafod y data yn gyson i sicrhau ein bod yn dadansoddi’r data yn gywir ac yn dod i gasgliad roedd y ddau ohonom yn cytuno i fod yn gywir, yn ddilys ac yn ddibynadwy.
Dewiswn ddull o gasglu data oedd yn ein galluogi i gasglu’r data angenrheidiol. Gwnaethom astudiaeth dulliau cymysg a oedd wedi darparu digonedd o ddata a data dilys a ddibynadwy. 
Yn ystod fy mhrofiad ysgol nesaf byddaf yn ceisio sicrhau mynediad i declynnau a rhaglennu gwahanol bydd yn darparu cyfleoedd gwahanol i ddisgyblion ymarfer eu sgiliau yn gwahanol bynciau o ar draws y cwricwlwm. Hefyd, i ddefnyddio technoleg i sicrhau eu bod yn cyrraedd ac yn cyflawni amcan y wers. Un broblem gwelais i wrth i ddisgyblion defnyddio technoleg oedd bod disgyblion yn cael problemau wrth fewngofnodi i HWB a gwefannau eraill. Gall symlhau cyfrineiriau i eiriau syml fel ‘Jam1’ neu ‘Het2’, sicrhau bod disgyblion yn gallu cael mynediad at adnoddau fydd o gymorth iddynt. Bydd hefyd angen sicrhau maent yn deall sut i ddefnyddio bysellfyrddau a’r proses o fewngofnodi. Mae hyn yn uwcholeuo pwysigrwydd y Fframwaith Cymhwysedd Digidol yn y cwricwlwm Donaldson, a gallu’r disgyblion i ddefnyddio technoleg a theclynnau technoleg.     

Argymhellion
Wrth ystyried y canfyddiadau o’r ymchwil maent wedi atgyfnerthu pwysigrwydd TGCh a’r fframwaith cymhwysedd digidol yn gwricwlwm newydd Donaldson. Maent yn dangos pa mor ddefnyddiol yw TGCh o fewn muriau’r ysgol i athrawon a disgyblion am ddysgu ac addysgu. Rwyf nawr yn hyderus i gynllunio gwers a defnyddio TGCh yn aml a ble maent yn briodol. Rhaid sicrhau ei fod yn cael effaith cadarnhaol ar y wers ar ddisgyblion neu does dim modd ei defnyddio.
Mae’r ymchwiliad hefyd wedi amlygu syniadau gwahanol o gael disgyblion yn ynghlwm yn y cyflwyniad a diweddglo gan ddefnyddio cwis ‘Kahoot’, ble maent yn ateb cwestiynau o’r bwrdd gwyn rhyngweithiol ar ddyfais ei hun. Yn sicr mae problemau efo hyn, fel, sicrhau bod dyfais ar gael i bob disgybl neu i rannu. Gallaf hefyd ymchwilio i wahanol gemau rhyngweithiol i’w defnyddio.
Mae’r ymchwil hefyd wedi ymhlygu pwysigrwydd ymrwymiad disgyblion yn gyflwyniad y wers i sicrhau ymddygiad cadarnhaol a dysgu sgiliau a gwybodaeth newydd yn gywir. Yn y dyfodol byddaf yn ceisio cynllunio a pharatoi cyfleoedd ble mae’r disgyblion yn cymryd rhan yn weithgareddau ymarferol yn lle cyflawni gwaith yn eu llyfrau yn gyson. Rwyf am ddarparu cyfleoedd gwahanol iddynt ddysgu. Byddaf hefyd yn ceisio gwneud y fwyaf o’r ysgol a buarth chwarae’r ysgol i wneud gweithgareddau gwahanol ac eto darparu cyfleoedd gwahanol i ddisgyblion dysgu ynddynt. Mae pwysigrwydd cyflwyniad diddorol wedi’i amlygu yn ystod yr astudiaeth, ond mae’n angenrheidiol bod y wers cyfan fod yn ddiddorol ac o ddiddordeb i’r disgyblion. I gyd-fynd efo hyn rhaid sicrhau bod y gweithgareddau hefyd yn ddiddorol i ymglymu’r disgyblion.
Os byddaf yn gwneud ymchwil i astudiaethau wers eto hoffwn gynnal y wers dros bynciau gwahanol ac ar fwy o adegau. Bydd hyn yn sicrhau bod y data yn ddilys a dibynadwy. Byddaf hefyd yn ceisio defnyddio gwahanol fathau o TGCh i weld beth sydd mwyaf defnyddiol ac yn cael yr effaith gorau ar y disgyblion. Hoffwn hefyd creu teitl newydd i ymchwilio o fewn maes gwahanol er enghraifft: pa mor ddefnyddiol yw gwahanol strategaethau i wella ymddygiad.

